Document ID: 32000L0032

komisjoni direktiiv 2000/32/EÜ,
19. mai 2000,
millega kohandatakse kahekümne kuuendat korda tehnika arenguga nõukogu direktiivi 67/548/EMÜ ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta [1]
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 27. juuni 1967. aasta direktiivi 67/548/EMÜ ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta, [2] viimati muudetud Euroopa Parlamendi ja nõukogu direktiiviga 1999/33/EÜ, [3] eriti selle artiklit 28,
ning arvestades järgmist:
(1) Direktiivi 67/548/EMÜ I lisa sisaldab ohtlike ainete loetelu koos iga aine liigitamise ja märgistamise üksikasjadega. Praegused teadus- ja tehnikaalased teadmised on näidanud, et kõnealuses lisas sisalduvat ohtlike ainete loetelu tuleks kohandada. Direktiivi teatavaid keeleversioone on vaja parandada eessõna ja I lisa tabeli A konkreetsetes punktides.
(2) Direktiivi 67/548/EMÜ III lisa sisaldab ohtlikele ainetele ja valmististele omistatud konkreetsete ohtude laadile osutavate lausete loetelu. Direktiivi 67/548/EMÜ IV lisa sisaldab ohtlikke aineid ja valmistisi käsitlevale ohutusteabele osutavate lausete loetelu. Direktiivi 67/548/EMÜ VI lisa sisaldab ohtlike ainete ja valmististe liigitamise ja märgistamise juhendit. Direktiivi teatavaid keeleversioone on vaja parandada III, IV ja VI lisa konkreetsetes punktides.
(3) Direktiivi 67/548/EMÜ V lisas on sätestatud ainete ja valmististe füüsikalis-keemiliste omaduste, toksilisuse ja ökotoksilisuse määramise meetodid. Kõnealust lisa on vaja kohandada tehnika arenguga.
(4) Direktiivi 67/548/EMÜ IX lisa sisaldab lapsele avamatute kinnitustega seotud sätteid. Neid sätteid tuleks kohandada ja ajakohastada. Lapsele avamatute kinnituste kasutamise ulatust on vaja suurendada.
(5) Käesolevas direktiivis sätestatud meetmed on kooskõlas ohtlike ainete ja valmististe tehniliste kaubandustõkete kõrvaldamist käsitlevaid direktiive tehnika arenguga kohandava komitee arvamusega,
ON VASTU VÕTNUD KÄESOLEVA DIREKTIIVI:
Artikkel 1
Käesolevaga muudetakse direktiivi 67/548/EMÜ järgmiselt.
1. I lisa muudetakse järgmiselt.
a) Käesoleva direktiivi lisa 1A märkus Q asendab eessõna vastava märkuse.
b) Käesoleva direktiivi lisa 1B read asendavad tabeli A vastavad read.
c) Käesoleva direktiivi lisa 1C kanded asendavad vastavad kanded.
d) Käesoleva direktiivi lisa 1D kanded lisatakse.
2. Käesoleva direktiivi lisa 2 riskilause asendab III lisa vastava lause.
3. IV lisa muudetakse järgmiselt.
a) Käesoleva direktiivi lisa 3A ohutuslaused asendavad IV lisa vastavad laused.
b) Käesoleva direktiivi lisa 3B ohutuse ühendlaused asendavad IV lisa vastavad laused.
4. V lisa B osa muudetakse järgmiselt:
a) Käesoleva direktiivi lisa 4A tekst asendab peatükki B.10.
b) Käesoleva direktiivi lisa 4B tekst asendab peatükki B.11.
c) Käesoleva direktiivi lisa 4C tekst asendab peatükki B.12.
d) Käesoleva direktiivi lisa 4D tekst asendab peatükke B.13 ja B.14.
e) Käesoleva direktiivi lisa 4E tekst asendab peatükki B.17.
f) Käesoleva direktiivi lisa 4F tekst asendab peatükki B.23. Vastavalt muudetakse ka selgitava märkuse peatüki B.23 pealkirja.
g) Käesoleva direktiivi lisa 4G tekst lisatakse.
5. V lisa C osa üldise sissejuhatuse neljas taane kustutatakse.
6. Käesoleva direktiivi lisa 5 tekst asendab VI lisa vastava teksti.
7. IX lisa muudetakse vastavalt käesoleva direktiivi lisas 6 sätestatule.
Artikkel 2
1. Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 1. juuniks 2001. Nad teatavad sellest viivitamata komisjonile.
Kui liikmesriigid need sätted vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud siseriiklikud põhilised õigusnormid ning käesoleva direktiivi ja vastuvõetud siseriiklike normide vahelise vastavustabeli.
Artikkel 3
Käesolev direktiiv jõustub kolmandal päeval pärast selle avaldamist Euroopa Ühenduste Teatajas.
Artikkel 4
Käesolev direktiiv on adresseeritud liikmesriikidele.
Brüssel, 19. mai 2000

Labels: 12
3
15
20